IFYO FWE BENA KRISTU TULINGILE UKULAIKALA
Mulepepelako Abena Kristu abo Bacusha
Baibolo yasobele ukuti Satana akulatucusha pa kuti tuleke ukubila imbila nsuma. (Yoh. 15:20; Ukus. 12:17) Kuti twayafwa shani Abena Kristu banensu abo bacusha mu fyalo fimbi? Kuti twabapepelako. Baibolo itila: “Ilyo umulungami apepa ipepo lya kupapaata, ipepo lyakwe lilaba na maka ayengi pantu lilasukwa.”—Yako. 5:16.
Finshi twingapepelapo? Kuti twapepa kuli Yehova ukuti afwe aba bwananyina ukuba abashipa no kubafwa ukukanaba no mwenso. (Esa. 41:10-13) Na kabili kuti twapepelako amabuteko pa kuti tabatuleseshe ukulabomba umulimo wesu uwa kubila imbila nsuma, “pa kuti tuleikala mu mutende kabili mu cibote.”—1 Tim. 2:1, 2.
Ilyo Paulo na Petro balebacusha, Abena Kristu banabo balebapepelako kabili balebalumbula na mashina. (Imil. 12:5; Rom. 15:30, 31) Nangu ca kuti tatwaishiba amashina ya ba bwananyina bonse abo bacusha, kuti twalumbulula ishina lya cilonganino, icalo nelyo icitungu uko bekala.
bem_Latn bem_Latn bem_Latn bem_Latn bem_Latn